ROMÂNIA

JUDEŢUL SUCEAVA

MUNICIPIUL CÂMPULUNG MOLDOVENESC

CONSILIUL LOCAL

HOTĂRÂREA NR. 153
din 29 octombrie 2026

privind aprobarea acordului de colaborare între Municipiul Câmpulung Moldovenesc şi  MOLOCEA PARK SRL, în vederea amenajării unui patinoar pe terenul de sport situat în Câmpulung Moldovenesc strada 22 Decembrie f.n., proprietatea publică a municipiului Câmpulung Moldovenesc

Consiliul Local al municipiului Câmpulung Moldovenesc, întrunit în ședința ordinară din data de 29 octombrie 2026;








Având în vedere:

  -Referatul de aprobare al primarului municipiului Câmpulung Moldovenesc, înregistrat la nr. 34968 din 12.10.2026;

  -Raportul de specialitate al Direcției tehnice și urbanism din cadrul primăriei municipiului Câmpulung Moldovenesc, înregistrat la nr. 34971 din 12.10.2026;

  -Raportul de specialitate al Direcției economice din cadrul primăriei municipiului Câmpulung Moldovenesc, înregistrat la nr. 34972 din 12.10.2026;

  -Raportul de specialitate al Compartimentului juridic din cadrul primăriei municipiului Câmpulung Moldovenesc, înregistrat la nr. 34973 din 12.10.2026;
  -Avizul Comisiei de specialitate a Consiliului Local;

  -Cererea depusă de MOLOCEA PARK SRL prin administrator Molocea Ionuț Ștefănel înregistrată la nr. 33567 din 30.09.2026;

  -Prevederile art. 3 din Legea nr. 69/2000 - Legea educației fizice și sportului, cu modificările şi completările ulterioare.
În temeiul art. 129 alin. (2) lit. c) şi lit. d), alin. (6) lit. a) şi alin. (7) lit. f), art. 139 alin. (1) și alin. (3) lit. g), art. 140 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

H O T Ă R Ă Ş T E:
Art.1.Se aprobă acordul de colaborare între Municipiul Câmpulung Moldovenesc și  MOLOCEA PARK SRL, în vederea amenajării unui patinoar pe terenul de sport situat în mun. Câmpulung Moldovenesc, strada 22 Decembrie f.n., în suprafață de 2028 mp, identificat prin imobilul cu nr. cadastral 34386 din CF 34386 Câmpulung Moldovenesc, proprietatea publică a municipiului Câmpulung Moldovenesc, conform anexei care face parte integrantă din prezenta hotărâre.
Art.2.(1)Acordul de colaborare prevăzut la art. 1 se  desfășoară pe perioada 01 noiembrie 2026 – 15 februarie 2027.
          (2)Acordul poate fi prelungit, prin acordul părților.
Art.3.Primarul Municipiului Câmpulung Moldovenesc, prin aparatul de specialitate, va aduce la îndeplinire prevederile prezentei hotărâri.
	PREŞEDINTE DE ŞEDINŢǍ,

   Munteanu Mircea - Traian
	
	Contrasemnează:

SECRETAR GENERAL

AL MUNICIPIULUI

Erhan Rodica


PAGE  
2

